Antonio Barragán

Antonio Juan Barragán Fernández (sündinud 12. juunil 1987 Pontedeumes) on Hispaania jalgpallur, kes mängib paremkaitsjana Hispaania kõrgliiga klubis Elche.

Aastatel 2002–2005 kuulus ta Sevilla noortesüsteemi. 2005. aasta juulis liitus ta Liverpooliga, kuid tema ainsaks mänguks Liverpooli põhimeeskonnas jäi 2005. aasta augustis UEFA Meistrite Liiga eelringi kohtumine Bulgaaria klubi Sofia CSKA vastu.

Hilisema klubikarjääri jooksul on Barragán mänginud Hispaania klubides Deportivo La Coruña (2006–2009), Valladolidi Real (2009–2011), Valencia (2011–2016) ja Real Betis (2017–2020) ning Inglismaa kõrgliiga klubis Middlesbrough (2016–2017). Elchega liitus ta 2020. aasta oktoobris.

2006. aastal tuli Barragán Hispaania kuni 19-aastaste koondisega Euroopa omavanuste meistriks.

 Välislingid 

Kategooria:Hispaania jalgpallurid
Kategooria:Deportivo La Coruña mängijad
Kategooria:Valladolidi Reali mängijad
Kategooria:Valencia CF mängijad
Kategooria:Middlesbrough FC mängijad
Kategooria:Real Betise jalgpallurid
Kategooria:Elche CF mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1987